Compania aeriană Qantas vinde zboruri către nicăieri. Biletele s-au epuizat în 10 minute.
Qantas a apelat la această măsura în încercarea de a trece peste criză. Pandemia a diminuat traficul aerian în regiune cu 97%. Biletele "către nicăieri" au fost vândute în 10 minute.
Dacă tot arată studiile că șansele să iei COVID în avion sunt mai mici decât am fi crezut, uite la ce strategie au apelat șefii unei mari companii aeriene.Australienii de la Qantas îi invită pe oameni să plece în vacanță…nicăieri. City break de șapte ore cu aterizare tot la locul de plecare – e propunerea de criză făcută australienilor care au încă granițele închise.Între 575 și 2.700 de dolari au costat biletele pentru prima cursă deasupra orașului Sydney și a marii bariere de corali. Și n-o să-ți vină să crezi, dar s-au epuizat în doar 10 minute.Qantas speră să mai atenueze din prăbușirea financiară prin care trece – în iunie a anunțat 6.000 de concedieri ca urmare a căderii de la bursă – valoarea acțiunilor s-a înjumătățit. CEO-ul a acceptat și el tăierea salariului cu 83%.Blue Air a anunțat șapte destinații noi pentru finalul de anVa opera zboruri către Barcelona, Roma, Bologna, Madrid, Viena, Glasgow și Birmingham."E momentul să recuperăm timpul în care n-am călătorit", a spus Oana Petrescu, CEO al Blue Air.